af en hbs_lat es es es es en fa nl fi en af nl nl en fr nl de af es jbo af af af ru nl en tr hbs_lat nl en en en en en en ru en en en de en en af af nl af af jbo en af af af af af af af af af en en en en en en en en en en en af af nl af nl en nl af af nl af af en en en en af it af it nl nl af fr en en af af af nl af af af af af nl af lb af af it af af af af af af nl af af af nb af da af af af af nl af af af af af sl en en en en en en en en en en en en en en en en af nl af en en af en de af nl en fi en en en af en nl en af en en en sv en af en en en nl af af af af af af es en en de en en en en en en en en en en en en en en en en en en en en en en en en en en en en en en en en af af af af af af nl af nl en en de en en en af en en en de en af en en en af en hu en en en en es es es es en fa ru
The day the dragon came
Die dag toe die draak kom
by Fanie Viljoen - 1st August 201512th February 201811
“Hulle weet ek was in hulle systems. Hulle weet wat ek gedoen het. Hulle weet wie ek is.”
Greg Owen is die hoofseun van ’n privaat seunskool wanneer Eckardt Wilken, ’n buitestander, in matriek by hulle aansluit.
Reeds met die inisiasie van nuwelinge vorm ’n band tussen die twee seuns. Eckardt erken dat hy ’n voortreflike rekenaar-hacker is en lei Greg in die geheime van die onderwêreld in wat hom, onwillekeurig, in ’n gevaarlike avontuur intrek. Met Eckardt se skielike en geheimsinnige verdwyning begin Greg alles wat hy voorheen as vanselfsprekend aanvaar het, bevraagteken.
Die onderwêreld ken sy naam en roep hom om te kom speel.
Die skrywer het uitvoerige navorsing gedoen oor kuberkraking en dit, tesame met ’n goed geskrewe en gekonseptualiseerde storielyn, maak vir spannende leesstof.
Klik hier en koop Onderwêreld aanlyn.
Klik hier en bestel die skooluitgawe van Onderwêreld.
Onderwêreld is vanaf 2017 die voorgeskrewe boek vir matriek (Afrikaans Huistaal). Dit is ook op 31 Oktober 2016 bevestig met hierdie omsendskrywe van die Departement van Onderwys (klik om te vergroot):
Die skooluitgawe van die roman sal sentraal deur die Departement van Onderwys aangekoop en versprei word. Indien jy egter nou al self vir jou ‘n kopie van die skooluitgawe wil aanskaf, stuur ‘n e-pos aan Mariette by lectio@iafrica.com
Of klik hier om hulle webblad te besoek.
Die ATKV hou van tyd tot tyd kongresse waar kenners Onderwêreld bespreek. Kontak asseblief vir Rozeldi Trollip by die ATKV om jou plek te bespreek en die venue te bevestig: RozeldiT@atkv.org.za
Henk Viljoen van Best Books reël ook addisionele werkswinkels landswyd. Kontak hom by henk.viljoen@nb.co.za
Fanie Viljoen het saam met dr. Riens Vosloo aan ‘n nuwe omvattende studiewerkgids gewerk. Dit het meer as 500 vrae vir Onderwêreld en is onontbeerlik vir elke klas.
Laat die skrywer self die voorgeskrewe boek vir jou en jou leerders ontsluit. Die gids is nou beskikbaar. Vra daarvoor by jou naaste boekwinkel, of klik hier om dit by ‘n internetboekwinkel te bestel.
Andersins, stuur ‘n e-pos aan henk.viljoen@nb.co.za. Henk sal jou verwys na boekhandelaars in jou omgewing.
Die Best Books studiewerkgids is ‘n alreeds ‘n topverkoper op die Raru-webblad:
Jy kan ook studiewerkgidse van ander voorgeskrewe werke op die webblad kry.
Belangrike nota: As jy iewers op die internet nog op ‘n ou PDF-studiegids van Onderwêreld afkom, neem asseblief kennis dat dit nie op ‘n Graad 12 Huistaal- vlak geskryf is nie. Best Books se studiewerkgids is ‘n volledige bywerking van die ou gids wat jare gelede op die internet geplaas is. Daar is vollediger en meer toepaslike inligting in die Best Books-gids wat matrieks ten volle sal toerus vir die eksamen.
Daar is gedeeltes in die addisionele inligting van die skooluitgawe (eerste uitgawe) wat nie korrek is nie, of onvolledig is. Klik asseblief op die onderstaande skakel vir gedeeltes wat in die tweede uitgawe reggestel gaan word.
André Stolz se toneelgeselskap reis een keer per jaar deur die land met ‘n Onderwêreld-toneelstuk.
Indien jy wil hê hulle moet by jou skool aandoen, kontak gerus so gou as moontlik vir André. Die toerprogram word alreeds vroeg in die jaar vasgemaak.
Kyk na die reeks video’s
Op YouTube is ‘n reeks video’s waarin Fanie oor Onderwêreld praat. Klik hier, of kyk op die YouTube-kanaal “FanieViljoenFlieks“.
Onderwêreld is ook as e-boek en luisterboek beskikbaar. Die luisterboek is op Amazon se webblad beskikbaar.
Meer inligting vir onderwysers en leerders
Klik op die skakels vir artikels oor Onderwêreld:
Voldoen Onderwêreld deur Fanie Viljoen aan die norme vir ’n geslaagde voorgeskrewe werk vir graad 12 Afrikaans Huistaal-leerders?
Onderwêreld: gewaagd of geslaagd?
Fanie Viljoen se Onderwêreld as voorbeeld van die gesag- en magstryd in die jeugroman.
‘n Video opgeneem by LOK 2017
Video opgeneem by LOK 2017: Onderwêreld in my klaskamer.
Klik hier en teken in op Fanie se nuusbrief vir Laerskole.
Klik hier en teken in op Fanie se nuusbrief vir Hoërskole.
Viljoen verdien ’n veertjie in sy hoed vir die uitstekende navorsing wat hierdie boek voorafgegaan het. Hy gebruik werklike rekenaarvirusse en sisteme, en maak die prosesse van hacking vir enige leser verstaanbaar.
Wat Onderwêreld verder belangrik maak, is dat dit ’n inligtingstuk is wat jou sal ruk, omdat dit ’n deel uitmaak van ons elkeen se alledaagse, moderne lewens. Dit laat jou die moontlikheid van die Internet as slagveld besef – Wêreldoorlog III en IV tegelyk, met die natuur en die digitale (onder-) wêreld wat ons bedreig.
Onderwêreld weerspieël akkuraat die sleng wat hoërskoolleerlinge gebruik en bevraagteken die sportmal wenmentaliteit in skole. Dit beeld ook die vrylik beskikbare pornografie op die Internet, drank, dwelms en seks uit waartoe tieners hul wend.
Dit skets die harde werklikheid waarin hoërskoolleerlinge hul vandag bevind – ek kan jou waarborg dit is nie meer die sorgelose dae waarin kaalvoet-Boksombendes gestig word nie.
Hierdie boek is daarom belangrike kritiek op ons samelewing. As jy wil, kan jy glo dat ons nog in die era leef waar dinge in rekenaarterme óf “OK” óf “Cancel” is.
Onderwêreld, nes Viljoen se BreinBliksem, verdien om as Afrikaanse jeuglektuur bekroon en, belangriker nog, geléés te word.
Pieter Schuurman (Beeld) 7 November 2008
Onderwêreld is ’n spanningsvolle eietydse verhaal, wat so reg in die smaak van baie tienerseuns behoort te val. Hulle behoort al die rekenaar/internet-inligting interessant te vind; ekself het maar ’n bietjie ‘gebattle’ met al die rekenaarterminologie!  Maar dan kan selfs ’n rekenaarongeletterde nie anders as om betrokke te bly nie, want die storielyn is so spanningsvol.
Ek dink nie ons het al voorheen ’n soortgelyke tema vir tieners in Afrikaans gehad nie. Lekker leesstof veral vir seuns, waar die skrywer ook deeglik navorsing oor sy materiaal gedoen het met die gee van ’n Bronnelys; en die Wet op Elektroniese Kommunikasie en Transaksies.
’n Deeglike stukkie werk. Aanbeveel.
Lona Gericke (IBBY SA) Desember 2008
Die boek is goed nagevors en die hantering van die aanloklike gegewe oor kaping is pluspunte. Die leser word subtiel teen verleiding op daardie gebied gewaarsku. Die boek boei enduit en die taalgebruik is tipies van dit wat ’n mens van daardie wêreld verwag.
Rapport Tydskrif – 26 Oktober 2008
Selde sit ek helder oordag by my lessenaar en lees skelmpies ’n storieboek. Onderwêreld het my van meet af meegesleur. Viljoen vleg ’n tiener-met-’n-probleem-storie en ’n speurverhaal netjies saam binne die koshuis-milieu.
Die inligting wat hy oor kubermisdaad inwerk, verleen ’n nuwe dimensie aan bekende patrone en help spanning bou.
Meer ervare rillerlesers sou dalk beter as ek die spore kon volg en vooruitloop, maar Viljoen se jakkalsdraaie het my telkens uitasem gelaat. Soos in sy vorige boek vir jong volwassenes, BreinBliksem, slaan sy verhaal ’n mens tussen die oë, maar van lekkerkry lees jy voort, ook omdat die karakters se emosionele motivering oortuigend is.
Viljoen skep leesaas vir lui seunslesers, en plesier vir enigeen wat ’n slim uitgewerkte riller geniet.
Coenraad Walters – Boeke Insig #6 Somer
Soos met BreinBliksem, is hier weer ’n treffer vir Millenniërlesers uit die pen van die veelsydige en bekroonde jeugskrywer, Fanie Viljoen.
Deur middel van uitstekende navorsing word die eietydse probleme van kubermisdaad en tienerselfmoord verweef in ’n tipiese rykmanskool- en koshuisstorie.
Die boek bevat kort, vinnig leesbare hoofstukke, met ’n nabootsing van virtuele tipografie en  hipernetwerk-woordeskat wat die elektroniese wêreld van kommunikasie en transaksies treffend uitbeeld.
Die teks sal as jeugletterkunde die verbeelding van (waarskynlik hoofsaaklik manlike, maar selfs ook nuuskierige vroulike) lesers kan aangryp om ’n spanningsvolle leeservaring te verseker.
Die verhaal voldoen aan die funksies van jeugliteratuur daarin dat dit die emosionele krisisse van die hoofkarakter waarmee lesers kan identifiseer uitbeeld, sonder pretensie die maatskaplike konteks van korrupsie ontmasker, en die verwagtingshorison en leefwêreld van tienerlesers in tienerafrikaans betekenisvol uitbrei en verryk.
Share on Facebook Share
Share on Google Plus Share
Share on Pinterest Share
Share on LinkedIn Share
Share on Digg Share
Tagged Afrikaans e-boek Fiksie Jeugroman Johan Anker Kuberkrakers luisterboek Onderwysgids Spanning Studiegids Video Voorgeskrewe boek Wenner Werksessies vir onderwysers
Skrik op die lyf
Die geheime bestanddeel in Petra Pienk se piesangbrood
28th June 201929th June 20190
10th April 201910th April 20190
The day the dragon came
31st January 201910th April 20190
Die dag toe die draak kom
31st January 201910th April 20190
4th January 20194th January 20190
Die groot boek van spoke en grille
3rd December 201811th January 20190
16th July 20184th January 20190
5th March 20184th January 20194
Krappie en die Kroon
3rd October 201722nd October 20180
26th May 201726th September 20180
Fanie Viljoen on Onderwêreld
Fanie Viljoen on Nuwe Kinderverseboek
penguin sub on Nuwe Kinderverseboek
Afrikaans Boeke vir Kinders Boeke vir Skole Boeke vir Tieners Boeke vir Volwassenes Books for Children Books for Teenagers English Jonger Tieners Ouer Tieners Uncategorised
Fanie Viljoen in ’n Neutedop
Fanie Viljoen is ’n voltydse skrywer, skilder en illustreerder van Bloemfontein.
Sy werk is bekroon met verskeie toekennings soos die Goue Sanlam-prys vir jeuglektuur, M.E.R-prys vir jeuglektuur, M.E.R.-prys vir geïllustreerde kinderboeke, naaswenner in die Lapa-jeugromankompetisie en talle ATKV-kinderboektoekennings.
Viljoen skryf veral kinder- en jeugboeke omdat daar nie grense is aan kinders se verbeelding nie. Hy woon in Bloemfontein en skilder en skryf voltyds.
Afrikaans Aksie Avontuur Books for teenagers CD Dans Drama e-boek English Fiction Fiksie Francois Bloemhof Gedigte Goties Gril Humor Humour Jaco Jacobs Jeugroman Kinderboek Kortverhaal Leti Kleyn Liefde Martie Preller Nie-fiksie Onderwysgids Perde Riana Scheepers Riller Skool Skoolskieter South Africa Spanning Spook Spookstorie Studiegids Suspense Tienerboek Translation Vampier Video Voorgeskrewe boek Weerwolf Wenner Winner
16th July 20184th January 20190
1st August 200527th August 20150
16th April 20164th January 20190
1st January 200727th August 20150
1st January 201127th August 20150
Die geheime bestanddeel in Petra Pienk se piesangbrood
1st August 20159th April 20180
29th November 201626th July 20170
1st January 201324th February 20170
1st August 201512th February 201811
1st January 201027th August 20150
© 2019 Fanie Viljoen
Powered by WordPress | Theme: AccessPress Mag